CELEX: 62016TA0525
Language: da
Date: 2018-12-14 00:00:00
Title: Sag T-525/16: Rettens dom af 14. december 2018 — GQ m.fl. mod Kommissionen (Personalesag — tjenestemænd — ændring af vedtægten — forordning (EU, Euratom) nr. 1023/2013 — stillingstyper — overgangsregler vedrørende indplacering i stillingstyper — artikel 31 i bilag XIII til vedtægten — assistenter i en overgangsstilling — forfremmelse i henhold til vedtægtens artikel 45 udelukkende tilladt i karriereforløb, der svarer til den besatte stillingstype — adgang til stillingstypen »seniorassistent« (AST 10) udelukkende i medfør af proceduren i vedtægtens artikel 4 og artikel 29, stk. 1 — ligebehandling — tab af retten til forfremmelse til den højere lønklasse — berettiget forventning)

11.3.2019   
            
            
               DA
            
            
               Den Europæiske Unions Tidende
            
            
               C 93/43
            
         
      Rettens dom af 14. december 2018 — GQ m.fl. mod Kommissionen
      (Sag T-525/16) (1)
      
      ((Personalesag - tjenestemænd - ændring af vedtægten - forordning (EU, Euratom) nr. 1023/2013 - stillingstyper - overgangsregler vedrørende indplacering i stillingstyper - artikel 31 i bilag XIII til vedtægten - assistenter i en overgangsstilling - forfremmelse i henhold til vedtægtens artikel 45 udelukkende tilladt i karriereforløb, der svarer til den besatte stillingstype - adgang til stillingstypen »seniorassistent« (AST 10) udelukkende i medfør af proceduren i vedtægtens artikel 4 og artikel 29, stk. 1 - ligebehandling - tab af retten til forfremmelse til den højere lønklasse - berettiget forventning))
      (2019/C 93/53)
      Processprog: fransk
      
         Parter
      
      
         Sagsøgere: GQ og 7 andre sagsøgere, hvis navne er opført i bilaget til dommen (ved advokaterne T. Bontinck og A. Guillerme)
      
         Sagsøgt: Europa-Kommissionen (først ved J. Currall og G. Gattinara, derefter ved G. Gattinara og C. Berardis-Kayser og endelig ved G. Gattinara og G. Berscheid, som befuldmægtigede)
      
         Intervenienter til støtte for sagsøgte: Europa-Parlamentet (først ved M. Dean og N. Chemaï, derefter ved J. Steele, L. Deneys og J. Van Pottelberge, som befuldmægtigede) og Rådet for Den Europæiske Union (først ved M. Bauer og E. Rebasti, derefter ved M. Bauer et R. Meyer, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand om annullation af Kommissionens afgørelser, hvorved denne institutions ansættelsesmyndighed indplacerede sagsøgerne i stillingstyperne »assistent i en overgangsstilling« med den konsekvens, at de, med virkning fra den 1. januar 2014, mistede deres ret til forfremmelse til den højere lønklasse, således som disse afgørelser blev bekræftet ved den nævnte myndigheds afgørelse af 3. juli 2014 om afslag på de klager, som sagsøgerne havde indgivet mellem den 11. og den 28. marts 2014.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  GQ og de øvrige tjenestemænd ved Europa-Kommissionen, hvis navne er opført i bilaget, betaler sagsomkostningerne.
               
            
                  3)
               
               
                  Europa-Parlamentet og Rådet for Den Europæiske Union bærer hver deres egne omkostninger.
               
            
         (1)  EUT C 7 af 12.1.2015 (sag oprindeligt registreret ved EU-Personaleretten under sagsnr. F-111/14 og overført til Den Europæiske Unions Ret den 1.9.2016).